Tata Avinya kan lade 499 kilometer på 30 minutter

Vi har nok efterhånden alle hørt den kække benzinbil-ejer, der praler af at kunne fylde mange hundrede kilometer på tanken på få minutter. På elbilerne kæmper producenterne en indædt kamp om at nå tættere og tættere på den klare fordel. Tata Avinya er netop præsenteret af den indiske fabrikant og lover knap 500 kilometer på batteriet på 30 minutter.

Bilen er af MVP-typen og billeder og videoer der er offentliggjort viser en prototype, der nok kommer til at se lidt anderledes ud, når bilen ender på vejene. I nuværende form har den en kæmpe loungekabine med drejelige sæder. Skærme er der, noget uvant, ikke meget af. Tata tror på at bilen skal være et stressfrit miljø og eneste skærm er placeret i rattet. Hvor praktisk det så er i dagligdags brug kan man nok diskutere.

Præsentation af Avinya

Tata Motors har desværre ikke offentliggjort nærmere info om specifikationer på batteri eller ladeegenskaber på Tata Avinya. Holder opladningsmængden stik, så vil det sætte langt de fleste nuværende modeller til vægs. Til sammenligning kan du hente knap 400 kilometer på en Tesla Model Y på 30 minutter. Men som de fleste elbilejere er bekendt, så er bilens maksimale formåen kun en enkelt brik i puslespillet. Alle faktorer skal være ideelle før fabrikantens specifikationer kan lade sig gøre.

Interiøret på Tata Avinya

Der er ikke sat en lanceringsdato på Avinya, men vi skal nok ikke forvente at se den endelige version indenfor de næste par år.